JAVNI POZIV ZA FINANCIRANJE PILOT PROJEKATA
U PODRUČJU SPORTA IZ PRORAČUNA GRADA ZAGREBA ZA 2026. I
PROJEKCIJA ZA 2027. I 2028. GODINU

[bookmark: _Hlk165885648][bookmark: _Hlk165972368]Na temelju Zaključka o objavi Javnog poziva za financiranje pilot projekata u području sporta iz Proračuna Grada Zagreba za 2026. i projekcija za 2027. i 2028. godinu, Klasa: 620-01/26-01/408, Urbroj: 251-01-12-26-2 od 1.9.2026. i Programa javnih potreba u sportu Grada Zagreba za 2026. (Službeni glasnik Grada Zagreba 44/25 i 7/26) Grad Zagreb objavljuje Javni poziv za financiranje pilot projekata u području sporta iz Proračuna Grada Zagreba za 2026. i projekcija za 2027. i 2028. godinu.

I. PREDMET JAVNOG POZIVA I TRAJANJE

Predmet javnog poziva je dodjela financijskih potpora sportskim savezima za pilot projekte koji uključuju provedbu sportskih aktivnosti za učenike osnovnih i srednjih škola te učeničkih domova sa područja Grada Zagreba.

Cilj ovog Javnog poziva je financiranje aktivnosti kojima će se doprinijeti realizaciji sljedećih prioritetnih područja:

· unapređenju redovite tjelesne aktivnosti radi poboljšanja zdravlja te fizičke i psihičke dobrobiti učenika;
· razvijanju osnovnih motoričkih vještina kod djece kroz različite sportske aktivnosti;
· dostupnosti i prilagođenosti sportskih aktivnosti svim učenicima, bez obzira na njihove fizičke sposobnosti ili socioekonomski status;
· korištenju sporta kao sredstva za razvoj socijalnih vještina, kao što su timski rad, poštovanje, disciplina i samopouzdanje;
· poticanju talentiranih učenika u sportsku selekciju;
· osiguravanju sigurnog okruženja za sport i edukacija učenika o prevenciji ozljeda;
· edukaciji učenika o važnosti fair play-a, poštovanja suparnika i integriteta u sportu;
· poticanje uključivanja većeg broja djece s teškoćama u razvoju 

Putem ovog Javnog poziva ne mogu se financirati pilot projekti koji se sufinanciraju kroz Program javnih potreba u sportu Grada Zagreba za 2026. i 2027. godinu i kojima je već u cijelosti odobreno financiranje iz javnih ili drugih izvora. Pilot projekti se ne mogu provoditi za vrijeme provođenja odgojno-obrazovnog, školskog i nastavnog rada.

Provedba aktivnosti ugovorenih pilot projekata mora biti realizirana u školskoj 2026./2027. godini, a najduže do 1. srpnja 2027. godine.




II. VRIJEDNOST JAVNOG POZIVA 

Ukupno planirana vrijednost Javnog poziva je 300.000,00 eura. 

Najmanji iznos financijskih sredstava koji se može prijaviti i ugovoriti po pojedinom pilot projektu je 3.000,00 eura, a najveći iznos koji se može prijaviti i ugovoriti po pojedinom pilot projektu je 30.000,00 eura. 
Financijska sredstva isplaćuju se obročno na način i u roku određenom ugovorom o financiranju programa ili projekta, s time da će 45% sredstava biti isplaćeno pri potpisu ugovora, a preostalih 55% pri zaprimanju privremenog izvješća.

III. UVJETI ZA DODJELU FINANCIJSKIH POTPORA 

Uvjeti Javnog poziva su:

1. da je sportski savez upisan u Registar udruga Republike Hrvatske ili u drugi odgovarajući registar i da ima registrirano sjedište u Gradu Zagrebu;
2. da je sportski savez upisan u Registar neprofitnih organizacija;
3. da su osoba/e ovlaštene za zastupanje sportskog saveza u mandatu;
4. da sportski savez poštuje načelo transparentnosti u području financijskog izvještavanja na način da, sukladno propisima o financijskom poslovanju i računovodstvu neprofitnih organizacija, ima, preko Registra neprofitnih organizacija, javno objavljen polugodišnji ili godišnji financijski izvještaj ili drugi financijski dokument za godinu koja prethodi objavi Javnog poziva;
5. da sportski savez uredno ispunjava obveze iz svih prethodno sklopljenih ugovora i zaključaka o financiranju iz proračuna Grada Zagreba u godini koja prethodi raspisivanju Javnog poziva;
6. da sportski savez uredno plaća doprinose i poreze te druga davanja prema državnom proračunu i proračunu Grada Zagreba;
7. da se protiv odgovorne osobe sportskog saveza, provoditelja i stručnih osoba pilot projekta ne vodi kazneni postupak;
8. da za pilot projekt nisu u cijelosti već odobrena sredstva iz drugih izvora u tekućoj godini;
9. da se pilot projekt odvija u prostorima školskih ustanova i učeničkih domova koja imaju sjedište na području Grada Zagreba;
10. da su korisnici pilot projekta učenici osnovnih i srednjih škola i učeničkih domova sa područja Grada Zagreba i da je sudjelovanje u pilot projektu besplatno za učenike; 
11. da se projektne aktivnosti provode u partnerstvu s minimalno tri škole (mogu biti osnovne i/ili srednje škole, uključujući i područne škole i učenički domovi) na području Grada Zagreba;
12. provoditelji aktivnosti moraju biti stručno osposobljeni sukladno Zakonu o sportu, a stručne osobe koje pružaju podršku provoditelju za provođenje projekata usmjerenih na učenike s teškoćama u razvoju moraju imati stručnu osposobljenost za obavljanje projektne aktivnosti. Iznimke od ove obveze propisane su Odlukom o popisu sportova koji se izuzimaju od odredbi o stručnim kadrovima propisanih Zakonom o sportu;
13. pojedini sportski savez može prijaviti najviše jedan pilot projekt;
14. da prijava na Javni poziv sadrži sve podatke, dokumentaciju i popunjene obrasce određene Javnim pozivom;

Dokaze o ispunjavanju uvjeta iz stavka 1. točaka od 1. do 5. ovoga članka pribavlja gradsko upravno tijelo koje provodi Javni poziv iz elektroničkih baza podataka.




IV. SADRŽAJ PRIJAVE 

Prijava na Javni poziv mora sadržavati: 

1. Obrazac prijave na Javni poziv;
2. Obrazac troškovnika, popunjen i potpisan od strane prijavitelja i škola/učeničkih domova uključenih u provedbu projekta;
3. Izjave o partnerstvu, popunjene i potpisane;
4. Izjavu o nepostojanju dvostrukog financiranja, popunjenu i potpisanu;
5. [bookmark: _Hlk165977230]Potvrdu  nadležne porezne uprave o nepostojanju duga prema državnom proračunu, ne stariju od 60 dana od dana objave poziva; 
6. Potvrda Zagrebačkog holdinga d.o.o., Sektor za upravljanje potraživanjima o nepostojanju duga s osnove komunalne naknade, zakupa i najma, ne starija od 60 dana od dana objave poziva;
7. Uvjerenje da se protiv osobe ovlaštene za zastupanje sportskog saveza (koja je potpisala obrasce za prijavu pilot projekta i koja je ovlaštena potpisati ugovor o financiranju) ne vodi kazneni postupak, ne starije od 60 dana od dana objave poziva;
8. Dokaz o stručnoj/obrazovnoj kvalifikaciji provoditelja aktivnosti te stručnih osoba koje pružaju podršku provoditelju za provođenje projekata usmjerenoj na korisnike s teškoćama u razvoju;

Ukoliko prijava ima manje nedostatke koji ne utječu na sadržaj bitan za ocjenjivanje prijave od prijavitelja će se zatražiti naknadno dopunjavanje odnosno ispravljanje prijave potrebnim podacima ili prilozima u roku od 5 radnih dana od dana dostavljanja obavijesti. Prijavitelji koji u navedenom roku i na odgovarajući način dostave tražene podatke ili priloge smatrat će se da su podnijeli potpunu prijavu.
Prijave u kojima se traže financijska sredstva koja premašuju maksimalni iznos definiran Javnim pozivom smatrat će se nevaljanima i bit će odbijene. 
Obrazac prijave, obrazac troškovnika te obrasci izjava mogu se preuzeti na web stranici Grada Zagreb www.zagreb.hr.







V. CILJANA SKUPINA, PRIJAVITELJI I PARTNERI

Pravo na podnošenje prijava na temelju ovog Javnog poziva imaju sportski savezi, kada su oni, u skladu s propisanim uvjetima ovog javnog poziva prihvatljivi prijavitelji. 

Ciljana skupina odnosno korisnici projekata financiranih putem ovog Javnog poziva su učenici osnovnih i srednjih škola i učeničkih domova s područja Grada Zagreba. 

Pilot projekti se moraju provoditi u partnerstvu s najmanje tri partnera. Prihvatljivi partneri su  osnovne i/ili srednje škole i/ili učenički domovi, područne škole na području Grada Zagreba. 
Partnerstvo u pilot projektu se dokazuje Izjavom o partnerstvu, potpisanom i ovjerenom od strane nositelja projekta te svakog pojedinog partnera na projektu. 
Partneri svoj doprinos provedbi pilot projekta daju osiguranjem prostora, dozvolom korištenja opreme u vlasništvu škole/učeničkog doma koja je prikladna za provedbu pilot projekta i podmirenjem materijalnih troškova prostora.
Za provedbu, izvještavanje i rezultate pilot projekta u cijelosti je odgovoran podnositelj prijave.


VI. PRIHVATLJIVI TROŠKOVI

Putem ovog Javnog poziva mogu se financirati sljedeći troškovi:
· Naknade za neposredan rad provoditelja u okviru aktivnosti pilot projekta (osim plaća i drugih naknada za zaposlenike škola/učeničkih domova). U slučajevima kada je program namijenjen isključivo učenicima s intelektualnim teškoćama, prihvatljive su naknade za rad dvije osobe: provoditelja aktivnosti i stručne osobe. Najviša dopuštena bruto satnica iznosi 30 eura; 
· Troškovi nabave opreme (sprava, rekvizita i pomagala) isključivo namijenjene za provedbu pilot projekta; 
· Troškovi za nabavku sportske opreme stručnih suradnika koji provode aktivnost (tenisice i trenirke);
· Troškovi za medalje, diplome i slično namijenjene sudionicima projekta;
· Troškovi solemnizacije bjanko zadužnice, nastali u svezi sa sklapanjem ugovora pilot projekta.

Prijavitelj je obvezan, nakon završetka provedbe pilot projekta, školama/učeničkim domovima uključenima u projekt trajno ustupiti minimalno 50% ukupno kupljene opreme nabavljene u sklopu projekta. Ova obveza bit će definirana i regulirana sporazumom o partnerstvu između prijavitelja i uključenih škola/učeničkih domova. Kontrola realizacije aktivnosti vršit će se putem potpisne liste koju ovjeravaju škola/učenički dom i sportski savez, kao dokaz o sudjelovanju i provedbi aktivnosti.

Prijavitelji su dužni osigurati sufinanciranje pilot projekta u iznosu minimalno 15% ukupno prihvatljivih troškova iz vlastitih sredstava ili drugih izvora koji nisu javni. 
Prilikom sklapanja ugovora, prijavitelj je dužan priložiti detaljan troškovnik koji jasno prikazuje ukupne troškove projekta, uz precizno razgraničenje sredstava osiguranih putem ovog javnog poziva i sredstava iz vlastitih ili drugih neproračunskih izvora. Troškovnik mora sadržavati opravdanje cjelokupnog iznosa, uključujući specifikaciju svrhe i namjene svakog pojedinog troška po izvoru financiranja. 


Prihvatljivi troškovi detaljno su opisani u Uputama za podnositelje prijava na Javni poziv koje su objavljene uz tekst ovog Javnog poziva.



VII. NAČIN I ROK PRIJAVE

Način podnošenja prijave: Prijave se podnose isključivo elektroničkim putem, na propisanim obrascima i u skladu s uputama navedenima na internetskoj stranici Grada Zagreba: https://zagreb.hr/natjecaji/860?godina=aktualno,  pod nazivom Javni poziv za financiranje pilot projekata u području sporta iz Proračuna Grada Zagreba za 2026. i projekcija za 2027. i 2028. godinu.
Javni poziv otvoren je danom objave na internetskoj stranici Grada Zagreba, a prijave se podnose zaključno s 11.10.2026.
Prijavne obrasce predaje osoba ovlaštena za zastupanje podnositelja prijave. 
Natječajna dokumentacija s Uputom za podnositelje prijava dostupna je na internetskoj stranici Grada Zagreba www.zagreb.hr, uz objavljeni Javni poziv. 




VIII. KOJE SE PRIJAVE NEĆE RAZMATRATI

Neće se razmatrati prijave koje:
· nisu podnesene u propisanom roku za podnošenje prijava;
· su nepotpune odnosno ne sadrže sve podatke, dokumentaciju i popunjene obrasce iz točke IV. ovog Javnog  poziva, dostavljeni dokazi, dokumentacija i obrasci nisu čitljivi, odnosno prijava u dodatnom roku i na predviđeni način nije dopunjena ili ispravljena traženim podacima ili prilozima;
· [bookmark: _Hlk165970282]ne zadovoljava uvjete propisane točkom III. ovog Javnog poziva;
· nisu podnesene na način propisan točkom VII. ovog Javnog poziva;
· ako je prijavitelj predao više od jedne prijave ili prijavu za više od jednog pilot projekta.

Provjeru ispunjava li prijava sve uvjete propisane točkom VIII. ovog Javnog poziva obavlja Povjerenstvo za provjeru ispunjavanja propisanih uvjeta Javnog poziva. 
[bookmark: _Hlk165972551]Popis prijava koje ne ispunjavaju uvjete propisane ovim Javnim pozivom bit će objavljen na internetskoj stranici Grada Zagreba u roku osam dana od dana utvrđivanja popisa. Podnositelji prijava koje ne ispunjavaju uvjete mogu, u roku osam dana od dana objavljivanja popisa, podnijeti prigovor gradonačelniku. Prigovor ne odgađa daljnju provedbu natječajnog postupka. 

IX. NAČIN I KRITERIJI PROCJENE PROJEKATA 

Stručno vrednovanje i ocjenu pilot projekta provodi  Povjerenstvo za ocjenjivanje prijavljenih pilot projekata u području sporta (u nastavku: Povjerenstvo). Gradski ured dostavlja popis prijava koje zadovoljavaju propisane uvjete Javnog poziva. 

Pilot projekte koji su zadovoljili propisane uvjete ovog Javnog poziva Povjerenstvo procjenjuje i boduje prema sljedećim kriterijima:

· usklađenost ciljeva, svrhe i područja djelovanja podnositelja prijave s ciljevima i prioritetima utvrđenim u godišnjim programima financiranja i programima javnih potreba  (0-5);
· prethodno iskustvo podnositelja prijave u provedbi projekata (0-10);
· broj korisnika obuhvaćenih pilot projektom (0-15);
· stručna kvaliteta predloženog pilot projekta  (0-25);
· pilot projekt obuhvaća djecu s teškoćama u razvoju (0-20);
· opravdanost i usklađenost troškova s opisanim potrebama za financijskom podrškom (0-25).

Procjena i bodovanje pilot projekta provodi se na način kako je prikazano u Obrascu za procjenu kvalitete koji je sastavni dio natječajne dokumentacije. Pilot projekti koji prilikom postupka procjenjivanja ne ostvare minimalno 35 bodova neće se financirati. Od projekata koji su ostvarili minimalan broj bodova formirat će se rang lista prema broju bodova, a financirat će se pilot projekti do ukupno planirane vrijednosti Javnog poziva od 300.000,00 eura. 

Povjerenstvo sastavlja prijedlog Popisa projekata kojima se odobrava /ne odobrava financiranje pilot projekta u području sporta, koji sadržava ostvareni broj bodova i iznose predloženih sredstava za provedbu pilot projekta, a odluku o odobravanju ili neodobravanju financiranja donosi gradonačelnik.
[bookmark: _Hlk166580813]
Podnositelji prijava kojima je odobreno ili nije odobreno financiranje mogu, u roku osam dana od dana objavljivanja Popisa projekata kojima se odobrava/ne odobrava financiranje pilot projekta u području sporta, podnijeti prigovor gradonačelniku. Prigovor se može podnijeti samo zbog povrede postupka odobravanja. Prigovor ne odgađa daljnju provedbu natječajnog postupka.

 X. SKLAPANJE UGOVORA O FINANCIRANJU
 
S korisnikom financiranja kojem je odobrena financijska potpora Grad Zagreb će potpisati  Ugovor o financiranju pilot projekta u području sporta.

Prije sklapanja ugovora o financiranju korisnik financiranja obvezan je dostaviti:
- za osobe koje će kroz provedbu projektnih aktivnosti biti u neposrednom kontaktu s djecom Uvjerenje da se protiv osobe ne vodi kazneni postupak (ne starije od 60 dana od dana dostavljanja) te ispunjeni i potpisani obrazac Izjave o suglasnosti za uvid u kaznenu evidenciju (Izjava se dostavlja u dva potpisana primjerka) ili posebno Uvjerenje o podacima iz kaznene evidencije (ne starije od 60 dana od dana dostavljanja);
- solemniziranu bjanko zadužnicu (u iznosu koji je jednak ili veći od ukupno odobrenog iznosa za provedbu pilot projekta).

Ukoliko se uvidom u kaznenu evidenciju utvrdi da se osoba koja će kroz provedbu projektnih aktivnosti biti u kontaktu s djecom, nalazi u kaznenoj evidenciji, ta činjenica je prepreka za sklapanje ugovora o financiranju odnosno razlog za raskid ugovora.

[bookmark: _Hlk166581187]S obzirom da su korisnici pilot projekta djeca, ukoliko se tijekom provedbe pilot projekta, pojave dodatni provoditelji pilot projekta, korisnik financiranja s kojim je sklopljen ugovor o financiranju obvezan je dostaviti Gradu Zagrebu Uvjerenje da se protiv navedene osobe ne vodi kazneni postupak (ne starije od 60 dana od dana dostavljanja) te ispunjeni i potpisani obrazac Izjave o suglasnosti za uvid u kaznenu evidenciju za navedene osobe, kako bi se izvršile naknadne provjere ili posebno Uvjerenje o podacima iz kaznene evidencije za navedene osobe (ne starije od 60 dana od dana dostavljanja).

Ugovor o financiranju obvezno sadrži iznos odobrenih financijskih sredstava za pilot projekt, rokove isplate odobrenih sredstava te obveze davatelja i obveze korisnika financijskih sredstava. Od korisnika financiranja zahtijevat će se izrada izmijenjenog obrasca troškovnika, usklađenog s Odlukom Povjerenstva, na iznos odobrenih sredstava, koji će biti sastavni dio ugovora o financiranju te će se ukoliko je potrebno zatražiti i izmjena opisnog dijela programa i projekta, s obzirom na smanjene stavke troškovnika, i u tom slučaju rok za ugovaranje moguće je dodatno produljiti za najviše 8 dana. Korisnik financijskih sredstava je dužan odobrena sredstva koristiti namjenski i u skladu s ugovorom. Korisnik financijskih sredstava dužan je Gradskom uredu dostaviti izvješće, pri čemu je način izvještavanja definiran ugovorom.

XI. OBRADA PODATAKA
 
Osobni podaci dostupni iz prijave i tražene dokumentacije prikupljaju se i obrađuju isključivo za potrebe provedbe ovog Javnog poziva.
 
Prijavom na Javni poziv prijavitelji su izričito suglasni da Grad Zagreb kao voditelj obrade može prikupljati, koristiti i obrađivati podatke u svrhu provođenja procedure Javnog poziva, sukladno odredbama Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) SL EU L119 i Zakona o provedbi Opće uredbe o zaštiti podataka (Narodne novine 42/18).

Svi dokumenti vezani uz prijave za financiranje ovog javnog poziva bit će odloženi i čuvani u skladu s propisima o zaštiti i očuvanju dokumentarnog i arhivskog gradiva te se ne vraćaju predlagateljima. 

XII. OSTALE UPUTE
 
Sva pitanja u vezi s Javnim pozivom mogu se tijekom trajanja Javnog poziva poslati na e-mail: gu-osm@zagreb.hr najkasnije 5 dana prije isteka roka za predaju prijava na Javni poziv.
[bookmark: _Hlk166592761]Ciljevi javnog poziva i prioriteti, vrsta i visina financijske potpore, uvjeti, partnerstvo, prihvatljivi i neprihvatljivi troškovi, sadržaj i način podnošenja prijave, donošenje odluke o dodjeli bespovratnih sredstava, podnošenje prigovora i ugovaranje detaljno su opisani u Uputama za podnositelje prijava.
[bookmark: _GoBack]
Ovaj Javni poziv objavljen je 11.09.2026. na internetskoj stranici Grada Zagreba www.zagreb.hr. 


